Sitt snin ilu l-imħabba li erba’ żagħżagħ Maltin għandhom lejn il-kultura, il-mużika u l-lingwa Maltija wasslithom sabiex joħolqu il-grupp ‘Kantilena’ li jikteb u jdoqq mużika ispirata mit-tradizzjonijiet Maltin . . .  mużika folk-kontemporanja. Il-mużika tal-grupp Kantilena hi fil-qofol tagħha, Maltija, miktuba u kantata bil-Malti bi strumenti folkloristiċi imsejsa fuq elementi lokali. James Baldacchino u Drinu Camilleri, żewġ membri ta dan il-grupp spjegaw li għalkemm l-element ta’ tradizzjoni jidħol fl-istil tagħom, huma mhux kuntenti li jkunu vetrina jew mużew ta’ kif kienet il-mużika 100 sena ilu. B’hekk jieħdu bicciet minnha u jitrasportawha għaż-żmien tal-llum u jiddiskrivu l-istil tagħom bħala evoluzzjoni tat-tradizzjonali f’kontemporanju. Huma għażlu li jużaw lirika Maltija u spjegaw li għalkemm l-udjenza Maltija hija limitata, iħarsu lejha bħala vantaġġ. Il-grupp Kantilena jikkonsistii f’erba’ membri ewlenin: James Baldacchino bil-vjolin, Albert Garzia bl-akkordjin, Alessandro Lia bil-vuċi u pjanu, u Drinu Camilleri bil-vuċi u kitarra iżda spiss jingħaqad magħhom Manuel Pulis bil-perkussjoni. Il-grupp gie iffurmat fl-2009 bil-għan li joħloq mużika oriġinali msejsa fuq il-folk fl-istess waqt riedu jinqalgħu mil-folk tradizzjonali. “Ġaħan” hija waħda mit-12-il silta li jiffurmaw l-ewwel album tal-grupp Kantilina, Senduq. Silta spirata mil-istorja ta’ Ġaħan u l-bieb. L-album SENDUQ ser ikun imniedi fl-aħħar ta dan ix-xhar bl-għajnuna tal-Malta Arts Fund.